Apezar di tudu obstakulos e ta fla ma nunka ka dzisti.
Lenira Monteiro gradua ku honra sabado pasadu na Rhode Island College ku dupla lisensiatura na Psicologia y na Estudo di Iguadade de Género... Pa kenha ki flaba el ma era kuazi imposivel pa alguén ki ta dumina inglez aguenta 2 kursu intensivu di 4 anu ê prova ka ku esforsu, dedikason y sakrifisio tudu ê posivel ...
Es joven kriola oji lisensiada sai di Cabo Verde pa Merka ku 16 ano di idadi ... Inda ê bai Liceu na pekenu sidadi di Central Falls na Stadu di Rhode Island y na prinsipio inglês foi si primeru barrera....Komu studanti tantu di Liceu komu di universidadi ê fla ma ê sabia ma ê tinha “ki skala otu montanha” ki si kolegas ka tinha ki skála ... Ê pur isu ki enkuantu si kolegas di skóla ta divirtiba ou ta durmiba ê pasa horas y horas na biblioteka sempri ku kel objetivu di bai + lonji.
Es vitória di Lenira Monteiro ta torna inda + gratifikanti pamodi enkuantu ê sta studaba tambe ê trabadja na ajénsia ki ta apoia familias destruturadu y kriansas ku prublemas di autismo...Foi aliaz através di es trabadju ki ê diskubri ma txeu mudjer kabu-verdiana na Merka ta sufri ku violénsia doméstika, un “prublema sosial y politico” ki ê fla ma ta priokupal....Na futuro ê kre djuda mudjer kabu-verdianu na Merka kombsti es prublema y també un dia bai da si kontributu pa igualdadi di género na Cabo Verde.
Na kulégio Lenira trabadja inda 3 anu komu asistenti di biblioteka na traduzi dokumentos y na introduzi studantes na studu di Cabo Verde. ..Ê foi ativa na Asosiason cabo-verdina di Rhode Island College y pa si konkistas akadémicas ê foi honrada ku premio di “Gender and Women’s Studies Award “ y e ganha un bolsa pa mestradu na Smith College , na Northampton, na estado di Massachusetts.
Lenira ta kumesa si mestradu na estudos sosiais nes veron ki sta txiga ma ê fla ma enkuantu ê ta studa ê ta kontinua ta trabadja sempri ligadu a kumunidadi y sempri ta advoga pa direito di mudjer. Fonte:ok
Kantu “like” ki ê meresi?
kea_Latn kea_Latn kea_Latn kea_Latn pap_Latn kea_Latn kea_Latn